armvectores/hy_wikipedia_2023 huggingface dataset:
Ապկիտկիչ

Ապկիտկիչ (ռուս.՝ Апкиткич), գետ Ռուսաստանում, հոսում է Մագադանի մարզով, Սևերո-Էվենսկի շրջանով։ Գետաբերանը գտնվում է Օմոլոնա գետի ձախ ափից 1016 կմ հեռավորության վրա։ Գետի երկարությունը կազմում է 34 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Անդիրո Կոլիմսկոմու ավազանային շրջանին, գետի ջրատնտեսային տեղամասը՝ Կոլիմա (գետ), գետը ենթաավազան Օմոլոնա, գետի գետային ավազանը Օմոլոնա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 19010200112119000048282
Կոդը ըստ հիդրոլոգիական հետազոտության (ՌԴ) — 119004828
Ավազանի կոդը — 19.01.02.001
Ծավալի համարը ըստ ՌԴ-ի — 19
Թողարկումը ըստ ՌԴ-ի — 0


== Ծանոթագրություններ ==
Խաչատուրենք

Խաչատուրենք, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Էյդե (համայնք)

Էյդե (հոլ.՝ Ede ( արտասանություն)), համայնք Նիդերլանդների Խելդերլանդ մարզում։ Տարածքը 318,33 կմ² է, բնակչությունը՝ 108.255 (2011 թ.)։ Մեկ շնչի տարեկան միջին եկամուտը 12.900 եվրո է։
Նինա Սաղյան

Նինա Գրիգորի Սաղյան (1906, դեկտեմբերի 13 (26), Բաքու - 1993, դեկտեմբերի 15, Երևան), հայ դաշնակահարուհի, մանկավարժ։ Պրոֆեսոր (1981)։ ՀԽՍՀ արվեստի վաստակավոր գործիչ (1967)։
Բժիշկ Գրիգոր Սաղյանի դուստրը։ Դիրիժոր Գևորգ Բուդաղյանի կինը։


== Կենսագրություն ==
Նինա Սաղյանը ծնվել է Բաքվում։ 1932 թվականին ավարտել է Երևանի կոնսերվատորիան։ 1933-1944 թվականներին աշխատել է Երևանի օպերայի և բալետի թատրոնում։ 1944-1987 թվականներին դասավանդել է Երևանի կոնսերվատորիայում, 1950-1962 թվականներին վարել է կոնսերվատորիայի երգեցողության դասարանը (1981 թվականից՝ պրոֆեսոր)։ Նվագակցել է երաժիշտներ Հայկանուշ Դանիելյանին, Տաթևիկ Սազանդարյանին, Շարա Տալյանին, Պավել Լիսիցյանին և այլոց։ 1967 թվականին արժանացել է Հայաստանի արվեստի վաստակավոր գործչի կոչման։ Մահացել է Երևանում։


== Ծանոթագրություններ ==


== Արտաքին հղումներ ==
Նինա Սաղյան
Դարսիի օրենք

Դարսիի օրենք (ֆրանսիացի ինժեներ Դարսիի անունով), ծակոտկեն միջավայրում լամինար շարժման պայմաններում հեղուկի ծծանցման օրենք։ Ըստ Դարսիի օրենքի, ծծանցման արագությունը 
  
    
      
        (
        v
        )
      
    
    {\displaystyle (v)}
   համեմատական է ճնշումային գրադիենտին 
  
    
      
        (
        i
        )
      
    
    {\displaystyle (i)}
  ։ 
  
    
      
        v
        =
        k
        i
      
    
    {\displaystyle v=ki}
  , որտեղ 
  
    
      
        k
      
    
    {\displaystyle k}
  -ն ծծանցման գործակիցն է և չափվում է սմ/վրկ-ներով։  
  
    
      
        k
      
    
    {\displaystyle k}
  -ի թվային արժեքը կախված է գրունտի և հեղուկի ֆիզիկական հատկություններից (ծակոտիների մեծություն, հեղուկի ջերմաստիճան և այլն)։
Ռոլան Բարտ

Ռոլան Բարտ (ֆր.՝ Roland Barthes, նոյեմբերի 12, 1915(1915-11-12)[…], Շերբուր - մարտի 26, 1980(1980-03-26)[…], Փարիզի 13-րդ շրջան, Փարիզ և Փարիզ), ֆրանսիացի փիլիսոփա, պոստստրուկտուրալիստ և նշանագետ։


== Կենսագրություն և աշխատանքներ ==
Ծնվել է 1915 թ. նոյեմբերի 12-ին Շարբուրում։ Առաջին աշխարհամարտում ռազմածովային ճակատամարտերից մեկում հոր զոհվելուց հետո (1916) մոր՝ Հենրիետ Բինժեր Բարտի հետ տեղափոխվում է Բայոնա, ուր և անցկացնում է իր մանկությունը։ 1924 թ. տեղափոխվում են Փարիզ. այստեղ նա ստանում է դասական հումանիտար կրթություն. սկզբում Մոնտենի (1924-1930), ապա՝ Լյուդովիկոս Մեծի (1930-1934) լիցեյներում։ Իրավիճակը բարդանում է, երբ նրա մայրն արտամուսնական կապերից երեխա է ունենում (1927), որը պատճառ է դառնում, որ նրա պապն ու տատը հրաժարվեն նրանց ֆինանսական օժանդակություն ցուցաբերելուց։ Մայրը ստիպված աշխատանքի է անցնում որպես կազմարար, որը հնարավություն է տալիս Ռոլան Բարտին ուսումը շարունակել Ստրասբուրգում՝ դասական գրականության, հունական ողբերգության, քերականության և բանահյուսության գծով (դասական գրականության և քերականության ու բանահյուսության թեկնածուական աստիճան է ստանում համապատասխանաբար 1939 և 1943 թթ.)։
1934 թ Ռոլան Բարտը հիվանդանում է թոքախտով և իր ժամանակի մեծ մասն անցկացնում է դիսպանսերներում (1934-1935 և 1942-1946 թթ.)։ Չնայած վրա հասած հիվանդությանը Բարտը շարունակում կարդալ ու գրել, անգամ հիմնում է թատերական խմբակ ու դասավանդում Բիսարիայի (1939), Բայոնի (1939-1940), Փարիզի (1942-1946) լիցեյներում, Ռումինիայի/Բուխարեստի (1948-1949) Ֆրանսիական ինստիտուտում, Եգիպտոսի/Ալեքսանդրիայի (1949-50) համալասարանում։
1952 թ. պատմաբան Լյուսիեն Ֆևրի և ընկերաբան (սոցիոլոգ) Ժորժ Ֆրիդմանի միջնորդությամբ Ռ. Բարտը աշխատանքի է անցնում Գիտական հետազոտությունների ազգային կենտրոնում (1952-1959)։ Այնուհետև նրա հետազոտական կարիերան շարունակվում է ընդլայնվել։ 1960 թ. դասավանդում է Բարձր գիտելիքների գործնական դպրոցում (1962 թ. Նշանների, խորհրդանիշերի և պատկերների ընկերաբանության կենտրոնի ղեկավար), այնուհետև՝ Բալթիմորի Ջոն Հոփկինսի համալսարանում (1967-1968 թթ.), իսկ արդեն 1976-1980 թթ. նա Քոլեջ դը Ֆրանսի Գրական նշանագիտության ամբիոնի պրոֆեսոր էր։ Այդ ժամանակ Ռ. Բարտն արդեն համարվում էր իր ժամանակի առաջատար քննադատներից մեկը։ Նրա աշխատությունները թարգմանվում և մեծ տարածում են գտնում եվրոպական և ամերիկյան երկրներում։
1980 թ. փետրվարի 25-ին Քոլեջ դը Ֆրանսից քիչ հեռու Բարտը ենթարկվում է ավտովթարի և մահանում շաբաթներ անց՝ մարտի 26-ին։


== Ծանոթագրություններ ==


== Արտաքին հղումներ ==
Լուսավոր խցիկը
Հեղինակի մահը
Բյուրակն (Շիրակի մարզ)

Անվան այլ կիրառումների համար տե՛ս՝ Բյուրակն (այլ կիրառումներ)Բյուրակն (նախկին անվանումը` Գյուլլիբուլաղ),
գյուղ Հայաստանի Հանրապետության Շիրակի մարզի Ամասիայի տարածաշրջանում, մարզկենտրոն Գյումրիից 8 կմ հյուսիս-արևմուտք, Ախուրյան գետի աջ կողմում։
Գյուղը մոտ 200 տարի առաջ հիմնադրել են հայերն ու ազերիները։ 1988 թվականից հետո վերաբնակեցվել է Վրաստանի Հանրապետությանց և Ադրբեջանից գաղթած, ինչպես նաև Գյումրիից և մոտակա համայնքներից տեղափոխված հայերով։ Գյուղի նախկին անվանումը եղել է Գյուլլիբուլաղ, որը թարգմանաբար նշանակում է «Վարդաղբյուր»։ Բյուրակն է վերանվանվել 04.07.2006 թ.-ի հուլիսի 4-ին։


== Պատմություն ==
1998 թվականին ՄԱԿ-ի գրասենյակի կողմից հաստատվել է ծրագիր, ըստ որի հիմնական վերակառուցման ենթարկվեցին գյուղի միջնակարգ դպրոցի շենքը և ամբուլատորիան։ 2002 թվականին IFAT և ՀՍՆՀ կազմակերպությունների հովանավորությամբ գյուղում շահագործման հանձնվեց մոտ 5,5 կմ երկարությամբ խմելու ջրի ջրագիծը, որը համայնքի բնակչության մոտ 40%-ը ապահովվեց շուրջօրյա խմելու ջրով, հետագայում 2006 թ.-ին OXFAM բրիտանական հասարակական կազմակերպության և ՇՀԿՄ այակցությամբ վերանորոգման ենթարկվեց ջրագծի 5,5 կմ հատվածը և կառուցվեց նոր 2,5 կմ երկարությամբ ջրագիծ։ Դրա շնորհիվ համայնքի բնակիչների 70% -ը ապահովվեց շուրջօրյա ջրամատակարարմամբ։ Համայնքի մշակութային, կրթական կյանքի աշխուժացման նպատակով համայնքում հիմնադրվեց և գործում է Քաղաքացիական կենտրոնը (հիմնադրվել է OXFAM ՀԿ-ի և ՇՀԿՄ աջակցությամբ)։


== Բնակչություն ==
Ըստ ՀՀ 2011 թ. մարդահամարի արդյունքների` Բյուրակնի մշտական բնակչությունը կազմել է 739, առկա բնակչությունը` 559 մարդ, բնակչության փոփոխությունը ժամանակի ընթացքում` ստորև.


== Տնտեսություն ==
Բնակչությունը զբաղվում է անասնապահությամբ և դաշտավարությամբ։


== Պատմամշակութային կառույցներ ==
Բյուրակնի տարածքում կան եկեղեցու և հայկական հին բնակավայրի ավերակներ։


== Հասարակական կառույցներ ==
Սովետական տարիներին գյուղն ունեցել է կոլտնտեսություն, ակումբ, կարի արտադրամաս, կենցաղի տուն, գրադարան, միջնակարգ ու գիշերօթիկ դպրոցներ, ճաշարան, բաղնիք, հացի փուռ և բուժկետ։ 1989 թվականի օգոստոս ամսին բացվեց 1-ին միջնակարգ դպրոցը՝ 120 աշակերտներով։ Մինչև 1997 թվականը նկատվել է բնակչության աճ, դպրոցում աշակերտների թիվը հասել է 250-ի։


== Տես նաև ==
Բյուրակնի պատմության և մշակույթի անշարժ հուշարձանների ցանկ (Շիրակի մարզ)


== Ծանոթագրություններ ==
Կիերեն Հաթչիսոն

Կիերեն Ռոբերտ Հաթչիսոն (անգլ.՝ Kieren Robert Hutchison, հոկտեմբերի 9, 1974(1974-10-09), Օկլենդ, Նոր Զելանդիա), նոր զելանդացի դերասան։ Ծնվել է Օքլենդ քաղաքում։


== Վաղ կյանք ==
Երբ Կիերենը 14 տարեկան էր, նրա ծնողները՝ Սյուն և Սթիվը, ավագ եղբայր Դեյմենը և կրտսեր եղբայր Ջեմին Օքլենդից տեղափոխվեցին Ֆանգարեյ։ Այստեղ նա սկսեց ծանոթանալ թատրոնին։ 1989-1993 թվականների ընթացքում Կիերենն անցկացրեց երեք թատերաշրջան Նորթլենդի երիտասարդական թատրոնում և մեկ թատերաշրջան Hawkes Bay Youth Drama School-ում։


== Գործունեություն ==
Հաթչիսոնը հատկապես հայտնի է դարձել նոր զելանդական «Shortland Street» սերիալում Ջոնաթհան ՄաքՔենայի, «One Tree Hill» սերիալում Էնդի Հարգրոուվի, «Wildfire» ֆիլմում Քերի Քոնելի և «Monarch Cove» (2006) ֆիլմում Ջեք Փրիսթոնի մարմնավորած դերերից հետո։ Նա մարմնավորել է Էռնստ Ռոբինսոնին «Շվեյցարական Ռոբինսոն ընտանիքի արկածները» (1997) և Ուիլյամ Թելին «Ուիլյամ Թելի լեգենդը» (1998) ֆիլմերում։


== Անձնական կյանք ==
Ամուսնացած է Նիկոլ Թուբիոլայի հետ, ունեն երկու որդի։


== Ֆիլմագրություն ==
1996 թվականին Կիերենին առաջարկեցին նկարահանվել 9 մասից բաղկացած «Շվեյցարական Ռոբինսոն ընտանիքի արկածները» ֆիլմում, և նույն տարվա երկրորդ կեսին նա այդ նպատակով տեղափոխվեց Ուելինգթոն։ Նկարահանումներին մասնակցելու համար Կիերենը վեց շաբաթ անցկացրեց Ֆիջիում։ Համաձայն Կիերենի խոսքերի` ինքն այնտեղ մեծ բավականություն է ստացել՝ հանդիպելով Ռիչարդ Թոմասին (ով ֆիլմում մարմնավորել է Կիերենի հոր՝ Դեյվիդ Ռոբինսոնի դերը)։ Նրանք առ այսօր լավ ընկերներ են։
2000 թվականի հունվարին Կիերենը տեղափոխվել է Լոս Անջելես՝ որոշ գործնական կապեր հաստատելու։ Մայիսին վերադառնալով Նոր Զելանդիա՝ «Կլեոպատրա 2525» ֆիլմում Ջոնիին մարմնավորելու առաջարկ է ստացել։ Հուլիսին Կիերենը սկսել է իր առաջին ցուցադրական ֆիլմի աշխատանքները, որի թրիլերը վերնագրվել է այսպես՝ «Ոչ ոք չի կարող լսել քեզ»։


== Ծանոթագրություններ ==


== Արտաքին հղումներ ==
Պաշտոնական կայք
928

Աբաս 928 թվական,  նահանջ տարի, ըստ Գրիգորյան օրացույցի սկսում է հինգշաբթի օրը։ Սա մեր թվարկության 928 թվականն է, 
X դարի 28-րդ տարին։


== Դեպքեր ==
Աբաս Բագրատունին դարձավ Հայց թագավոր (928-953)։
Կարսը դարձավ Հայաստանի մայրաքաղաք։


== Ծնունդներ ==


== Մահեր ==
Հռոմի պապ Հովհաննես X
Աշոտ Բ Երկաթ
Բիտի (այլ կիրառումներ)

Բիտի, կարող է վերաբերել՝

Բիտի - կոմունա Իտալիայում, գտնվում է Սարդինիա մարզի Նուորո գավառում
Բիտի - գետակ Ճորոխի ավազանում, Արդվնի շրջանում
Կուպևախսկի գյուղական խորհուրդ (Խարկովի մարզ)

Կուպևախսկի գյուղական խորհուրդ  (ուկրաիներեն՝ Куп'єваська сільська рада), Ուկրաինայի Խարկովի մարզի Բոգոդուխովսկի շրջանում։
2001 թվականի տվյալներով Կուպևախսկի գյուղական խորհրդում բնակվում էր 391 մարդ։ Բնակավայրը զբաղեցնում է 22.3 կմ² տարածք։ Բնակչության խտությունը կազմում էր 17.53 մարդ/կմ²։ Խորհրդում կա 1 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Իա-Իա

Իա-Իա (անգլ.՝ Eeyore), Ալան Միլնի «Վինի Թուխ» (1926) և «Տունը Թուխի անտառեզրին» (1928) գրքերի, ինչպես նաև մի շարք մուլտսերիալների ու մուլտֆիլմերի հերոս։ Միշտ տխուր է, հոռետեսական տրամադրությամբ, մոխրագույն ծեր իշուկը նշված գրքերի գլխավոր հերոսի՝ Վինի Թուխի լավագույն ընկերներից մեկն է։


== Անվան ծագում ==
Բնօրինակում իշուկի Eeyore անունը հնչում է որպես Իի-օ, ինչն արտահայտում է ավանակների կողմից արձակվող ձայնը, անգլերեն տարբերակում՝ hee-haw: Թարգմանության մեջ փոխարինվել է համանման տարբերակով՝ Իա։


== Խաղալիք ==
Ինչպես Վինի Թուխի մասին գրքի շատ հերոսներ, այնպես էլ այս հերոսը կապված է նախատիպը փափուկ խաղալիք է, որը Միլնը նվիրել էր որդուն՝ Քրիստոֆեր Ռոբինին, մանկության տարիներին (առաջին ծննդյան օրվան հաջորդած Սուրբ ծնունդին): Իշուկի պարանոցը կոտրվել էր և, ըստ Միլնի, «դա նրան տխուր տեսք էր հաղորդում», ինչը ենթադրաբար ազդել է կերպարի բնավորության վրա։


== Բնութագիր ==
Իա-Իան գրքում միակն է, որ կրում է նեգատիվիզմի և պեսիվիզմի տարրեր՝ միշտ ենթադրելով ամենավատը, խարդախություն սպասելով մյուսներից, գուշակելով վատ եղանակ և հնարավոր վնասվածքների ու մահվան մասին ակնարկներ անելով, ինչը Միլնի մոտ այլ տեղերում բացակայում է. նույնիսկ դրամատիկ այնպիսի դրվագում, ինչպիսին է Ռուի՝ ջուրն ընկնելն ու Բուի տան քանդվելը։ Երբ Դնչիկը Վագրին ու Ռուին, որոնք բարձրացել էին ծառն ու չէին կարող իջնել, փրկելու համար առաջարկում է կենդանի բուրգ կառուցել (Իա-Իան կանգնի ամենաներքևում), իշուկն ասում է. «Եվ եթե Իայի մեջքը հանկարծ կոտրվի, մենք մի կուշտ կծիծաղենք. հա-հա-հա։ Շատ հաճելի զբաղմունք է, խոսք չկա, չափազանց զվարճալի...» (ի տարբերություն մյուս հերոսների՝ Իա-Իան իր մասին խոսում է երրորդ դեմքով):
Կոննոլին նշում է, որ իր նկատմամբ խղճահարություն առաջացնելու ու պեսիվիզմի միջոցով Իա-Իան մանիպուլյացիայի է ենթարկում ընկերներին։ Այսպես, կորցնելով պոչը, Իա-իան նույնիսկ չի փորձում այն փնտրել, և Թուխն ստիպված է լինում ինքը գնա որոնելու։ Նույն նպատակով իշուկն օգտագործում է նաև սարկազմը, օրինակ՝ իր ծննդյան օրը, չորս կողմը ցույց տալով, Թուխին ասում է. «Հապա մի նվերներիս նայիր...», դա Թուխին ստիպում է Իա-Իայի համար տոն կազմակերպել։


== Բնօրինակ գրքերից ==
Իա-Իան հանդիպում է «Վինի Թուխի» 4, 6, 8, 10-րդ գլուխներում և հիշատակվում մնացածներում, իսկ «Տունը Թուխի անտառեզրին» գրքում հանդիպում է բոլոր գլուխներում, բացի 7-րդից։ Ամենուր նա նկարագրվում է որպես մոխրագույն ծեր իշուկ, որը միշտ տխուր է և կյանքից ոչ մի լավ բան չի ակնկալում։
Ապրում է անտառի հարավարևելյան մասում՝ սոճուտում։
Իա-Իան, ի տարբերություն անտառի շատ այլ բնակիչների, կարողանում է գրել և նույնիսկ գրել է բանաստեղծություն՝ «Բանաստեղծություն» (Հրաժեշտ Քրիստոֆեր Ռոբինին)։
Սիրելի ուտելիքը տատասկափուշն է։
Ունի մի անսովոր առանձնահատկություն. նրա պոչը կարող է անցավ առանձնացվել մարմնից և նույնքան հեշտությամբ էլ տեղը «դրվել»։


== Մուլտիպլիկացիոն տարբերակներ ==
Իա-Իան կա Վինի Թուխի մասին դիսնեյյան գրեթե բոլոր մուլտֆիլմերում։


== Ծանոթագրություններ ==


== Գրականություն ==
Connolly, Paula T. Winnie-The-Pooh and the House at Pooh Corner: Recovering Arcadia. — Twayne Publishers, 1994. — ISBN 0-8057-8810-7


== Արտաքին հղումներ ==
Իա-Իայի ռուսական պաշտոնական կայքը Archived 2015-09-08 at the Wayback Machine.
Խարիլաոս Ֆլորակիս

Խարիլաոս Ֆլորակիս (հուն․՝ Χαρίλαος Φλωράκης, հուլիսի 20, 1914, Հունաստանի թագավորություն, Թեսալիա – մայիսի 22, 2005, Աթենք, Հունաստան), հույն պետական և քաղաքական գործիչ, 1972-1989 թվականներին Հունաստանի կոմունիստական կուսակցության գլխավոր քարտուղարը։


== Կենսագրություն ==
Խարիլաոս Ֆլորակիսը ծնվել է 1914 թվականի հուլիսի 20-ին Հունաստանի թագավորությունում։ 1941 թվականից եղել է Հունաստանի կոմունիստական կուսակցության անդամ։
1943-1944 թվականներին գերմանական Երրորդ Ռայխը Ադոլֆ Հիտլերի գլխավորությամբ Բուլղարիայից անցնում է Հունաստան։
Այդ թվականներին Խարիլաոսը եղել է հունական բանակային կայազորների կազմում և գլխավորել է հունական կանոնավոր բանակային կորպուսներից մեկը։
Այն բանից հետո, երբ գերմանական ուժերը Բուլղարիայի օգնությամբ գրավեցին Հունաստանը, Խարիլաոսը որոշ ժամանակահատված իր գործունեությունը ծավալում էր գաղտնի կերպով, քանի որ գերմանական կենտրոնական կառավարությունը արգելում էր Գերմանիայի կողմից օկուպացված տարածքներում կոմունիստական քարոզչությունը։
1946-1949 թվականներին Հունաստանում բռնկվում է քաղաքացիական պատերազմ։ Այս շրջանում նա զբաղեցնում է, հունական կայազորի առաջին բաժնի պետի պաշտոնը։
1950-ականներին խորհրդային զորքերը դուրս բերվեցին Հունաստանից, Բուլղարիայից և Ռումինիայից։ Ծառայության մեջ գտնվո Խարիլաոսը 1954 թվականին ապօրինաբար վերադառնում է Հունաստան։
1949 թվականներին եղել է կենտրոնական կոմիտեի քարտուղարի թեկնածու։ 1950 թվականին դարձել է Հունաստանի կոմկուսի կենտկոմի անդամ։
1967 թվականին Խարիլաոսը դառնում է քաղաքական գործիչների դեմ մղվող «Սև գնդապետներ» ռեժիմի զոհ։ Նա ազատազարկվում է մինչև 1972 թվականը։
1972 թվականին դարձել է Հունաստանի կոմկուսի առաջին քարտուղար։ Մեծ ներդրում է ունեցել Հունաստանուոմ պարտիզանական շարժման զարգացման գործում, ինչպես նաև երկրի խաղաղության ապահովման համար։
Մահացել է սրտի կանգի հետևանքով՝ 2005 թվականի մայիսի 21-ին Հունաստանի մայրաքաղաք Աթենքում։ Թաղված է Թեսալիայում։


== Ծանոթագրություններ ==
Լոգինովկա (այլ կիրառումներ)

Լոգինովկա, կարող է վերաբերել՝

Լոգինովկա - գյուղ Ռուսաստանի Սարատովի մարզի Կրասնոկուտսկի շրջանի կազմում։
Լոգինովկա - գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Արիս Մովսեսյան

Արիս Մովսեսյան (սերբական կիրիլիցա՝ Арис Мовсесијан, մարտի 22, 1966(1966-03-22), Բելգրադ, ՀՍՖՀ) սերբ ատամնաբույժ, գրող, սցենարիստ, կինոռեժիսոր, բլոգեր և քաղաքական գործիչ։ Նա այժմ ծառայում է որպես Նոր կուսակցություն, սոցիալ-լիբերալ քաղաքական կուսակցության քաղաքական խորհրդի նախագահ ։


== Կենսագրություն ==


=== Վաղ կյանք և կարիերա ===
Մովսեսյանը ծնվել է 1966 թվականին Բելգրադում, որն այդ ժամանակ մաս էր կազմում Հարավսլավիայի Սոցիալիստական Դաշնային Հանրապետության։ Նրա հայրական պապերը հայ էին, իսկ պապը ներգաղթել էր Հարավսլավիայի Թագավորություն։
Նա « Ապորիա» կինոնկարի ռեժիսորն էր (2006) և « Սվետսկո Շուդովիչտե» -ի սցենարիստը (2003)։
Նա նաև գրել է « Անձնավորություններ և գրողներ» գիրքը:


=== Քաղաքական կարիերա ===
Ներկայումս Մովսեսյանը « Նոր կուսակցություն» սոցիալական սոցիալ-լիբերալ քաղաքական կուսակցության քաղաքական խորհրդի նախագահն է։ 2016-ի Սերբիայի խորհրդարանական ընտրությունների համար նա ստացել է 148-րդ հորիզոնականը ՝ Դեմոկրատական կուսակցության, Նոր կուսակցության, Վոյվոդինայի Խորվաթների ժողովրդավարական դաշինքի և « Միասին Սերբիայի համար» ընտրական ցուցակում։
2017-ին նա ասաց, որ վստահ է, որ Սերբիան մի օր կճանաչի, որ Թուրքիան ցեղասպանություն է իրականացրել հայերի նկատմամբ, սակայն ներկայումս դա չի անում Թուրքիայի հետ ամուր հարաբերությունների պատճառով։


== Ծանոթագրություններ ==
Էրոտոմանիա (հիվանդություն)

Էրոտոմանիա, հոգեբանական խանգարում, որի ժամանակ հիվանդին թվում է, թե ինչ-որ մեկն իրեն սիրահարվել է։ Հիմնականում նրանք ընտրում են այնպիսի մարդկանց, ովքեր առավել բարձր հասարակական դիրք ունեն կամ հայտնի անձնավորություն են։ Էրոտոմանիան բնորոշ է հատկապես շիզոֆրենիայով և փսիխոզով տառապող մարդկանց։ Այսպիսի խանգարման ժամանակ հիվանդը հավատացած է, որ իր գաղտնի երկրպագուն տարբեր ժեստերի, հայացքների և անգամ հեռազգացության միջոցով փորձում է իր սերը խոստովանել։ Անգամ երբ տվյալ անձը հերքում է, թե սիրում է հիվանդին, վերջինս միևնույն է չի հավատում և կարծում է, որ դա ուղղակի իրենց հարաբերությունները գաղտնի պահելու համար է արվում։


== Ախտանիշներ ==
Էրոտոմանիայի հիմնական ախտանիշն այն է, որ հիվանդը միանգամայնորեն հավատացած է, որ մեկ այլ անձ սիրում է իրեն։ Անգամ հնարավոր է, որ հիվանդը մտածի, թե միանգամից մի քանի գաղտնի երկրպագու ունի։ Շատ հաճախ էրոտոմանիայով տառապող հիվանդը կարող է նամակներ գրել, նվերներ ուղարկել, այցելել կամ զանգահարել իր երևակայական սիրեցյալին` հավատացած լինելով, որ վերջինս էլ իր հերթին է փորձում  իր զգացմունքներն արտահայտել։


== Պատմություն ==
Հիվանդության մասին վաղ արձանագրություններ են գրանցվել դեռևս Հիպոկրատի, Պլուտարքոսի և Գալեն Կլավդիոսի աշխատություններում։ Հոգեբուժական գրականությունում առաջին անգամ 1623 թվականին են անդրադարձել էրոտոմանիա երևույթին։  Օգտագործվել են տարբեր անվանումներ, ինչպես օրինակ` սիրո հիվանդություն, էրոտիկ մելանխոլիա, էրոտիկ պարանոյա։


== Հայտնի դեպքեր ==
Էրոտոմանիան հայտնի է նաև Կլերամբոլի սինդրոմ անունով։ Վերջինս սիրահարվել էր Մեծ Բրիտանիայի և Իռլանդիայի միապետ Ջորջ V-ին և ժամերով կանգնում էր Բուքինգհեմյան պալատի բակում` մտածելով, որ թագավորը, վարագույրները շարժելով, հաղորդակցվում է իր հետ։ Մեկ այլ այսպիսի դեպք գրանցվել է 2011 թվականին։ Մի անտուն ամերիկացի 15 տարի շարունակ տարօրինակ և անպարկեշտ փաթեթներ էր ուղարկում Եղիսաբեթ II թագուհուն։
1981 թվականի մարտի 30-ին Վաշինգտոնի Հիլթոն հյուրանոցից դուրս գալիս ԱՄՆ նախագահ Ռոնալդ Ռեյգանի դեմ զինված հարձակում է տեղի ունենում։ Կրակողը Ջոն Հինկլի կրտսերն էր, ով տառապում էր էրոտոմանիայով և այդպիսի զգացմունքներ ուներ ամերիկացի դերասանուհի Ջուդի Ֆոսթերի նկատմամբ։ Ջոնը նշել է, որ այդ քայլին գնացել է Ջուդիի ուշադրությունը գրավելու համար։


== Տես նաև ==
Ադել Հյուգո
Զառանցանք
Փսիխոզ
Շիզոֆրենիա
Պարանոյա


== Ծանոթագրություններ ==
Պիստիչի

Պիստիչի (իտալերեն՝ Pisticci), կոմունա Իտալիայում, Բազիլիկատա մարզում՝ Մատերա գավառում։
Բնակչությունը կազմում է 17 855 մարդ (2008 թվական), բնակչության խտությունը կազմում է 77 մարդ/կմ²։ Զբաղեցնում է 231 կմ² տարածք։ Փոստային ինդեքսն է՝ 75015։ Հեռախոսային կոդը՝ 0835։
Քաղաքի հովանավորը San Rocco է։ Նրա տոնը նշվում է օգոստոսի 16-ին։


== Արտաքին հղումներ ==
Բնակավայրի պաշտոնական կայք (իտալ.)
Վեյսալլու

Վեյսալլու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։


== Բնակչություն ==
1908 թվականին գյուղն ունեցել է 338 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վար (դեպարտամենտ)

Անվան այլ կիրառումների համար տե՛ս՝ Վար (այլ կիրառումներ)Վար (ֆրանսերեն՝ Var), դեպարտամենտ Ֆրանսիայի հարավ-արևելքում։

Վար դեպարտամենտի կարգային թիվն է՝ 83։


== Պատմական տեղեկություններ ==
Վարը 1790 թվականի մարտի 4-ին ֆրանսիական հեղափոխության ժամանակ ձևավորված 83 դեպարտամենտներից մեկն է։

1815` Վաթերլոոյում Նապոլեոնի պարտությունից հետո մինչև 1818 թ. նոյեմբերն օկուպացված է եղել ավստրիական զորքերի կողմից։
1854` առաջին երկաթուղագիծը հասնում է Թուլոն։
1860` Ֆրանսիայի կողմից Նիցցան անեքսիայի ենթարկելուց հետո նոր, Ծովափնյա Ալպեր դեպարտամենտ ստեղծելու հետ կապված, Վարի արևելյան մասը, ներառյալ Գրասը, անցնում են նոր դեպարտամենտին։
1884` խոլերան տարածվում է Թուլոնում։ Համաճարակի դեմ կազմակերպված պայքարը գլխավորում է Ժորժ Կլեմանսոն։


== Աշխարհագրական տվյալներ ==

Վար դեպարտամենտի տարածքը 6032 կմ² է, որի կեսն անտառածածկ է, ափագծի երկարությունն է՝ 420 կմ։


== Վարչատարածքային բաժանում ==
Դեպարտամենտի կազմի մեջ են մտնում 3 մարզ (Բրինիոլ, Դրագինյան, Տուլոն), 43 կանտոն և 153 կոմունա։ 2015 թվականին որոշ կոմունաների կառավարումն սկսեց իրականացվել այլ դեպարտամենտների կողմից, ինչպես նաև կանտոնների թիվը կրճատվեց՝ 43-ից դառնալով 23։


== Արտաքին հղումներ ==
Պաշտոնական կայք
Մակաղոց

Մակաղոց, լեռ Հայաստանի Շիրակի մարզում, Շիրակի սարահարթում, Բագրավան գյուղից 1 կմ հյուսիս-արևելք։ Բարձրությունը՝ 1509 մետր։


== Ծանոթագրություններ ==
Լադո Ալավիանի

Վլադիմիր (Լադո) Շավլովի Ալավիանի (վրաց.՝ ვლადიმერ (ლადო) შალვას ძე ავალიანი, մայիսի 2 (15), 1913, Զեստափոն, Քութայիսի նահանգ, Ռուսական կայսրություն - 1998), վրացի խորհրդային գրող։


== Կենսագրություն ==
Ծնվել է 1913 թվականի մայիսի (15) 2–ին Զեստափոն քաղաքում։ 1940 թվականին ավարտել է Թբիլիսիի գեղարվեստի համալսարանի գրաֆիկայի ֆակուլտետը։


== Ստեղծագործություններ ==
«Առաջին Լահիպ» (վրաց.՝ ლაჰილ პირველი, 1940)
«Սուլոգայի գլխարկ» (վրաց.՝ სულოაგას ქუდი, 1959)
«Թափառական բանաստեղծ» (վրաց.՝ ყარიბი მგოსანი, 1968)
«Թայտե որդ» (վրաց.՝ მუხის ჭია, 1973)


== Ծանոթագրություններ ==
Հաջի Հաբիբլի

Հաջի Հաբիբլի, հայաբնակ գյուղ Մուսա լեռան հարավային ստորոտում, Անտիոք քաղաքից Մուսա լեռ տանող ճանապարհի եզրին։ Շրջապատված է պտղատու ծառերի այգիներով, ունի գեղատեսիլ և առողջարար բնություն։ 1913 թվականին ուներ 220, 1939 թվականներին՝ 300 տուն հայ բնակիչ։ Զբաղվում էին հիմնականում շերամապահությամբ, մետաքսագործությամբ, նաև հողագործությամբ, որմնադրությամբ։ Կար եկեղեցի (Ա. Աստվածածին, հիմնադրման տարեթիվն անհայտ է) և դպրոց։ Մուսա լեռան ինքնապաշտպանական կռիվների մասնակից յոթ գյուղերից մեկն էր։ 1919-1939 թվականներին եղել է Սիրիայի կազմում։ Ալեքսանդրետի սանջաքը Թուրքիային հանձնելուց հետո գյուղի բնակիչները հեռացան Լիբանանի Այնճար գյուղը։ Այստեղից նրանց մեծ մասը 1946-1947 թվականներին տեղափոխվեց Սովետական Հայաստան և բնակություն հաստատեց Երևանում, Լենինականում ու Էջմիածնում։ Գյուղի պատմական հուշարձաններից էր Թալիլա (Թալայլու) վանքը, որը նաև ուխտատեղի էր։
Սերգեյ Սոբոլև

Սերգեյ Լվովիչ Սոբոլև (ռուս.՝ Сергей Львович Соболев, հոկտեմբերի 6, 1908(1908-10-06)[…] կամ 1908, Սանկտ Պետերբուրգ, Ռուսական կայսրություն - հունվարի 3, 1989(1989-01-03)[…] կամ 1989, Մոսկվա, ԽՍՀՄ), խորհրդային մաթեմատիկոս և մեխանիկ, ԽՍՀՄ ԳԱ ակադեմիկոս (1939), սոցիալիստական աշխատանքի հերոս (1968), 
Ավարտել է Լենինգրադի համալսարանը (1929)։ Եղել է Մոսկվայի համալսարանի պրոֆեսոր (1935 - 1957), 1957 թվականից՝ Նովոսիբիրսկի համալսարանի պրոֆեսոր։ Աշխատել է ԽՍՀՄ ԳԱ Ստեկլովի անվան մաթեմատիկական ինստիտուտում (1932 - 1943), Ատոմային էներգիայի ինստիտուտում (1943 - 1937), 1957 թվականից ԽՍՀՄ ԳԱ Սիբիրյան բաժանմունքի մաթեմատիկայի ինստիտուտի տնօրենն է։ 
Առաջարկել է հիպերբոլական տիպի հավասարումների լուծման նոր մեթոդ, մշակել ընդհանրացրած ֆունկցիաների տեսության հիմունքները և լայնորեն կիրառել մասնական ածանցյալներով հավասարումների տեսության մեջ։ Մուծել է ֆունկցիոնալ տարածություններ (Սոբոլևի տարածություններ) և ապացուցել սկզբունքորեն նոր ներդրման թեորեմներ (Սոբոլևի ներդրման թեորեմներ), մշակել է էլիպսական տիպի հավասարումների համար ընդհանուր եզրային խնդիրների լուծման մեթոդ, ստացել է հիմնարար արդյունքներ հիդրոմեխանիկայի համար կարևոր ոչ դասական համակարգերի լուծումների որակական վարքի վերաբերյալ։ Առաջինն է մշակել ինդեֆինիտ մետրիկայով տարածություններում գործող օպերատորների սպեկտրային տեսության հիմունքները։ Սոբոլևը հիմնարար աշխատություններ ունի հաշվողական մաթեմատիկայի ասպարեզում։ Արժանացել է ԽՍՀՄ պետական մրցանակների (1941, 1951, 1953)։ Պարգևատրվել է Լենինի 8 շքանշանով։


== Ծանոթագրություններ ==
Պունա (էկոտարածք)

Պունա (էկոտարածք) (իսպ.՝ Puea Quechua- «անապատային») նեյրոտրոպիկ էկոլոգիական տարածաշրջան է, որը ներառում է Հարավային Ամերիկայի լեռնաշղթան և հարթավայրը, որը գտնվում է Արևմտյան և Արևելյան Կորդիլերների միջև, 3,300-4,600 մ բարձրությունների վրա։

Պունայի շուրջ տեղակայված են 7000 մ բարձրության լանջեր, որոնք խոչընդոտում են խոնավ օդի զանգվածների մուտքը, որի պատճառով Պունան ունի արևելյան արևադարձային կլիմա և բարձր լեռնային անապատի լանդշաֆտներ։ Պունան վերաբերում է ներքին ջրահեռացման ավազաններին, գետերը թափվում են Տիտիկակա, Պոոպո լճերը և ընդարձակ աղալճեր։

Տեղումներ`հարթավայրերում տեղումների քանակը՝ 100-500 մմ է, լեռների լանջերին մինչև 1000 մմ։ Հաճախակի է փոփոխվում եղանակը և ուժեղ քամիներ են լինում։
Բուսականությունը մեծ տարածքներում գրեթե բացակայում է։ Կան թփեր (Յարետա (Azorella compacta), պարաստեֆիա (Parastrephia spp.), այդ թվում՝ տոլա (Parastrephia lepidophylla), էսկալոնիա (Escallonia spp.), Etc.), հացազգիներ (փետրախոտ, շյուղախոտ, եղեգնախոտ)։ Լեռների լանջերին մինչև 4500 մ բարձրության վրա գոյություն ունեն փոլիփսես (kenery) փայտի տեսակները (Polylepis spp.): Պունայի  տարածքում կան բազմաթիվ հրաբուխներ, կան անագի, վոլֆրամի, ծարիրի, ցինկի և արծաթի հանքատեղեր։
Պունայում մենք կարող ենք գտնել Մինչկոլումբոսյան  քաղաքակրթության և գաղութային շրջանի հուշարձաններ։


== Ծանոթագրություններ ==


== Արտաքին հղումներ ==
Пуна (высокогорн. пояс в Андах) հոդվածը Սովետական մեծ հանրագիտարանում 
Пуна // Словарь по естественным наукам. Глоссарий.ру
Central Andean dry puna — Terrestrial Ecoregions
Central Andean puna — Terrestrial Ecoregions
Central Andean wet puna — Terrestrial Ecoregions
Հյուրն ու տանտերը

Հյուրն ու տանտերը (վրաց.՝ სტუმარ-მასპინძელი), վրացի գրող և բանաստեղծ Վաժա Փշավելայի էպիկական պոեմը։ Առաջին անգամ հրատարակվել է Թբիլիսիում 1893 թվականին։ Հեղինակը նշում է, որ պոեմը հիմնված է իրական այն պատմության վրա, թե ինչպես է համայնքը սպանել թշնամուն նրա իսկ զոհի գերեզմանի վրա, սակայն նա մեռել է ազատ և մյուս կյանքում չի դարձել իր զոհի ծառան, քանի որ մինչև վերջին վայրկյանը պահպանել է ոգու արիությունն ու անսասանությունը։
Պոեմը թարգմանվել է մի շարք լեզուներով, այդ թվում՝ ռուսերեն, անգլերեն, գերմաներեն, իսպաներեն և իտալերեն։
«Հյուրն ու տանտերը» և «Ալուդա Քեթելաուրին» պոեմների հիման վրա վրացի կինոռեժիսոր Թենգիզ Աբուլաձեն 1967 թվականին նկարահանել է «Աղոթք» ֆիլմը։


== Սյուժե ==
Հայրենի գյուղի մոտակայքում քիստին որսորդ Ջոքոլան հանդիպում է անծանոթ մի մարդու, ով ներկայանում է որպես Նունուա։ Խոսակցության ընթացքում Ջոքոլան նրան հրավիրում է գիշերելու իր տանը։ Իրականում նրան հանդիպել է խևսուր Զվիադաուրին, ով քիստինների ոխերիմ թշնամին է և, ինչպես պարզվում է հետագայում, անգամ սպանել է Ջոքոլայի հարազատ եղբորը։ Որսորդները գնում են Ջոքոլայի տուն, որտեղ վերջինիս կինը սեղան է պատրաստում նրանց համար։ Գիշերը Ջոքոլայի համագյուղացիները, իմանալով հյուրի մասին, գնում են նրա տուն ու բռնում Զվիադաուրիին։ Ջոքոլան դաշույնը ձեռքին դեմ է դուրս գալիս նրանց ու համագյուղացիների խոսքերին պատասխանում, թե մինչ նա իր տանը հյուր է, նրան ոչ ոք չի կարող կպչել։ Հակադրվում են երկու ադաթներ՝ հյուրասիրության օրենքն ու արյան վրեժի ավանդույթը։ Տանտերը նույնիսկ սպանումէ համագյուղացիներից մեկին, ով անպատվել էր նրան։ Ջոքոլային ծեծում են ու թողնում կապված, իսկ Զվիադաուրիին տանում են գերեզմանատուն, որպեսզի սպանեն այն գյուղացու շիրիմի վրա, ում ինքն էր սպանել։ Զվիադաուրին մինչև վերջին շունչը հրաժարվում է զղջման խոսքեր ասել, այդ պատճառով էլ մեռնում է որպես ազատ խևսուր։ Երբ բոլորը հեռանում են, Ջոքոլայի կինը՝ Ագազան, ողբում է նրա մահը, ինչի մասին իմանալուց հետո Ջոքոլան չի մեղադրում նրան։
Խևսուրները, իմանալով Զվիադաուրիի մահվան մասին, գնում են նրա մարմինը բերելու, որպեսզի հողին հանձնեն։ Գյուղի մոտ բախում է տեղի ունենում Քիստինների ու խևսուրների միջև։ Ջոքոլան արիաբար կռվում է իր համագյուղացիների շարքում ու զոհվում մարտում։ Խևսուրներին, այնուամենայնիվ, հաջողվում է տանել իրենց ընկերոջ դին։ Համագյուղացիները հրաժարվում են հողին հանձնել Ջոքոլայի դին՝ հիշելով, որ նա ընդդիմացել է համայնքին։ Ագազան ողբում է ամուսնու մահը։ Ագազա, ով նույնպես արժանանում է համագյուղացիների անբարյացակամ վերաբերմունքին, ինքնասպան է լինում՝ նետվելով գետը։
Պոեմն ավարտվում է լեգենդով, որ պատմում է, թե գիշերները Զվիադաուրիի ու Ջոքոլայի հոգիները կրկին հանդիպում են խարույկի մոտ ու զրուցում որպես ընկերներ, իսկ Ագազան նրանց համար ճաշ է պատրաստում։


== Ծանոթագրություններ ==


== Արտաքին հղումներ ==
Պոեմի ռուսերեն թարգմանությունը
Զուզանա Շտեֆեչեկովա

Զուզանա Շտեֆեչեկովա (սլովակ.՝ Zuzana Štefečeková, հունվարի 15, 1984(1984-01-15), Նիտրա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ մարմնամարզիկ, աշխարհի առաջնության և Եվրոպական խաղերի չեմպիոն, Օլիմպիական խաղերի և Եվրոպական առաջնությունների մրցանակակիր։


== Կենսագրություն ==
Զուզանան ծնվել է 1984 թվականին Չեխոսլովակիայի սովետական հանրապետությունում, Նիտրե քաղաքում։ 2003 թվականին աշխարհի գավաթի առաջնությանը գրավում է երրորդ տեղը։ 2006 թվականին նա սահմանում է համաշխարհային ռեկորդ։ 2008 թվականին Եվրոպայի առաջնության ժամանակ գրավում է երկրորդ տեղը, և 2010 թվականին գրավել է արծաթե մեդալ Օլիմպիական խաղերի ժամանակ։ 2010 թվականին դառնում է աշխարհի չեմպիոն, և ևս մեկ անգամ հաղթում է արծաթե մեդալ Եվրոպայի առաջնությունում։ 2011 թվականին նա դառնում է արծաթե մեդալակիր աշխարհի առաջնությունում։ 2012 թվականին կրկին նվաճում է արծաթե մեդալ օլիմպիական խաղերի ժամանակ։ 2015 թվականին դառնում է Եվրոպական խաղերի չեմպիոն։


== Ծանոթագրություններ ==
Քաղոց (անձնավորություն)

Քաղոցը Հայկ Աղեղնավորի ուստրերից է եղել։
Նա օժտված է եղել մի զարմանալի կարողությամբ։ Հաճախ նա ոստնում էր մինչև երկինք, բռնում ամպերի տուտը, քաշում և հասցնում Հայոց աշխարհի տապից չորացած անկյունները, ձեռքում սեղմում և ամպը վերածում բարեբեր անձրևի։


== Ծանոթագրություններ ==
Լինա Կրիլ

Լինա Կրիլ (անգլ.՝  Leanna Creel, օգոստոսի 27, 1970(1970-08-27), Լոս Անջելես, Կալիֆոռնիա, ԱՄՆ)՝ ամերիկյան դերասանուհի, կինոռեժիսոր, սցենարիստ, կինոպրոդյուսեր և լուսանկարիչ։


== Կենսագրություն ==
Լինա Կրիլը ծնվել է 1970 թվականի օգոստոսի 27-ին Լոս-Անջելեսում (Կալիֆոռնիա, ԱՄՆ)։ Լինան ունի երկու քույր։ Նրանք են՝ Ջոն Կրիլը և Մոնիկա Լեյսին։
1993 թվականին Լինան վերջացրել է «UCLA», իսկ 1996 թվականին՝ «MFA»:


== Կարիերա ==
1987-2000 թվականներին Լինան խաղացել է 14 ֆիլմերում և հեռուստասերիալներում։ Կրիլը ֆիլմերում շատ է նկարահանվել իր քույրերի հետ։
Լինան համարվում է կինոռեժիսոր, սցենարիստ, կինոպրոդյուսեր և լուսանկարիչ։
Նա Milan International Film Festival (2001), São Paulo International Film Festival (2001) և «PlanetOut Short Movie Awards» (2005) մրցանակների դափնեկիր է։


== Անձնական կյանք ==
Լինան բացահայտ լեսբուհի է։
2008 թվականի հունիսի 18-ից նա ամուսնացած է ստուդիայի մենեջեր Ռինատ Գրինբերգի հետ (1973), որի հետ նա հանդիպել է իրենց ամուսնությունից 10 տարի առաջ։ Նրանք ունեն տղա, որի անունը Կրիլ Գրինբերգ է (ծնվել է 20.06.2008՝ Գրինբերգում)։


== Ֆիլմոգրություն ==


=== Դերասանուհի ===
1992: Բևերլի Հիլզ, 90210
1997: Խճուղի
1997: Նեդը և Ստեյսին
2000: Վանդակ


== Պրոդյուսեր ==
1998 - «Վեցլարավոր սամուրայը»/Six-String Samurai
1999- «Անուղղելի»/But I'm a Cheerleader
2001 - «Սիրո վիրուսը»/Get Over It


== Ծանոթագրություններ ==


== Արտաքին հղումներ ==
Линна Крил (անգլ.) Internet Movie Database կայքում
Հայավաթի երգը

Հովհաննես Թումանյանը թարգմանել է մի հատված, որ իսկապես ճշգրիտ և բնագրին հարազատ գործ է, թեև ինքը Թումանյանը անգլերեն չգիտեր։

Հայավաթի երգը (անգլ.՝ The Song of Hiawatha), ամերիկացի գրող Հենրի Լոնգֆելոյի հանրահայտ էպիկական պոեմը։


== Բովանդակություն ==


== Հայերեն թարգմանություն ==


== Գրականություն ==
Calhoun Charles C. (2004)։ Longfellow: A Rediscovered Life։ Boston: Beacon Press 
Clements, William M. (1990). "Schoolcraft as Textmaker", Journal of American Folklore 103: 177–190.
Irmscher Christoph (2006)։ Longfellow redux։ University of Illinois 
Longfellow Samuel, ed (1886)։ Life of Henry Wadsworth Longfellow; with extracts from his journals and correspondence. Vol. II։ Boston: Ticknor and Company 
Moyne Ernest John (1963)։ Hiawatha and Kalevala: A Study of the Relationship between Longfellow's 'Indian Edda' and the Finnish Epic։ Folklore Fellows Communications 192։ Helsinki: Suomen Tiedeakatemia 
Nelson Randy F. (1981)։ The Almanac of American Letters։ Los Altos, California: William Kaufmann, Inc. 
New York Times. 1855 December 28. "Longfellow's Poem": The Song of Hiawatha, Anonymous review.
Osborn Chase S., Osborn Stellanova (1942)։ Schoolcraft—Longfellow—Hiawatha։ Lancaster, PA: The Jaques Cattell Press 
Pearce Roy Harvey (1965)։ The Savages of America: The Study of the Indian and the Idea of Civilization։ Baltimore: Johns Hopkins University Press 
Pisani, Michael V. (1998). "Hiawatha: Longfellow, Robert Stoepel, and an Early Musical Setting of Hiawatha (1859)", American Music, Spring 1998, 16(1)։ 45–85.
Schoolcraft Henry Rowe (1851)։ Personal Memoirs of a Residence of Thirty Years with the Indian Tribes on the American Frontiers։ Philadelphia: Lippincott, Grambo and Co. 
Schramm, Wilbur (1932). "Hiawatha and Its Predecessors", Philological Quarterly 11: 321–343.
Singer Eliot A. (1988)։ «"Paul Bunyan and Hiawatha"»։  in Dewhurst C. Kurt, Lockwood Yvonne R.։ Michigan Folklife Reader։ East Lansing: Michigan State University Press 
Steil, Mark (2005). Pipestone stages Longfellow's "Hiawatha". Minnesota Public Radio, 2005 July 22.
Thompson, Stith (1922). "The Indian Legend of Hiawatha, PMLA 37: 128–140
Thompson Stith (1966) [1929]։ Tales of the North American Indians։ Bloomington: Indiana University Press 
Williams Mentor L., ed. (1991) [1956]։ Schoolcraft's Indian Legends։ East Lansing: Michigan State University Press 


== Ծանոթագրություններ ==
This Is How We Do

«This Is How We Do», ամերիկացի երգչուհի Քեթի Փերրիի երգն է։ Այն թողարկվել է 2014 թվականի օգոստոսի 11-ին՝ որպես նրա «Prism» (2013) կոչվող չորրորդ ստուդիական ալբոմի հինգերորդ սինգլ։ Երգը գրվել է Քեթի Փերրիի, Քլաս Օհլունդի և Մաքս Մարտինի կողմից և ձայնագրվել է Ստոկհոլմում, Շվեդիա։ Երգի պաշտոնական ռեմիքս տարբերակը, որում իր մասնակցությունն ունի նաև ամերիկացի ռեփեր Ռիֆ Ռաֆը, թողարկվել է օգոստոսի 25-ին, 2014։


== Նախապատմություն և թողարկում ==

Երբ Քեթի Փերրին Շվեդիայի մայրաքաղաք Ստոքհոլմում աշխատում էր «Prism» ալբոմի վրա, երգչուհին համագործակցում է երաժշտական պրոդյուսեր Մաքս Մարտինի հետ, ով գրում է 10 երգ ալբոմի համար, որոնց թվում է նաև «This Is How We Do» երգը։ Երգչուհին նաև համագործակցում է Քլաս Օհլունդի հետ, ով բացի այս երգից, աշխատել է նաև ալբոմի «Walking on Air» երգի վրա։ 2013 թվականի հոկտեմբերի 18-ին վաճառքի է դուրս գալիս «Prism» ալբոմը, որի երգացանկը ներառում է նաև այս երգը։ 2014 թվականի հուլիսի 24-ին երգչուհին հայտարարում է, որ «This Is How We Do» երգը առաջիկայում թողարկվելու է որպես ալբոմի հինգերորդ սինգլ։ Երգը որպես սինգլ թողարկվում է օգոստոսի 11-ին։
Երգի պաշտոնական ռեմիքսը, որում իր մասնակցությունն ունի նաև ամերիկացի ռեփեր Ռիֆ Ռաֆը, ներկայացվում է օգոստոսի 21-ին, իսկ օգոստոսի 25-ին հասանելի է դառնում թվային ներբեռնման համար iTunes-ում։


== Տեսահոլովակ ==
2014 թվականի հուլիսի 24-ին երգի պաշտոնական բառերով հոլովակը տեղադրվել է երգչուհու VEVO ալիքում, իսկ երգի տեսահոլովակը, որի ռեժիսորն է Ջոել Կեֆալին, նկարահանվել է Լոս Անջելեսում։ Տեսահոլովակի պրեմիերան կայացել է 2014 թվականի հուլիսի 31-ին։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹյուբում
Բառերով հոլովակը ՅուԹյուբում
Էնն Սոֆի Ռևենթլոու

Էնն Սոֆի Ռևենթլոու (դան․՝ Anna Sophie, ապրիլի 16, 1693(1693-04-16), Clausholm Castle, Favrskov Municipality, Կենտրոնական Յուտլանդիա տարածաշրջան, Դանիա - հունվարի 7, 1743(1743-01-07), Clausholm Castle, Favrskov Municipality, Կենտրոնական Յուտլանդիա տարածաշրջան, Դանիա), դանիացի թագավոր Ֆրեդերիկ 4-րդի երկրորդ կինը։ 
Դանիացի կանցլեր, կոմս Կոնրադ ֆոն Ռևենթլոուի և նրա երկրորդ կնոջ՝ Սոֆի Ամալի Հանի դուստրը։


== Կյանք ==
1711 թվականին, դիմակահանդեսի ժամանակ ծանոթացել է թագավորի հետ, ով նրանից 22 տարով մեծ էր։ 1712 թվականի հունիսի 26-ին առևանգել է 19-ամյա Էնն Սոֆի ֆոն Ռևենթլոյին Կլաուսհոլմ ամրոցից և գաղտնի ամուսնացել նրա հետ Սկաններբորգում։ Նրան պարգևել է Շլեզվիգի դքսուհու տիտղոս։ 1721 թվականի ապրիլի 4-ին թագուհի Լուիզա Մակլենբուրգցու մահից մի քանի օր անց, Էնն Սոֆիի և Ֆրեդերիկ 4-րդի ամուսնությունը պաշտոնապես ճանաչվել է, իսկ նույն թվականի  ապրիլի 16-ին  նա թագադրվել է։ Էնն Սոֆի Ռևենթլոուն դանիացի առաջին թագուհին է, ով ծագումով թագավորական ընտանիքից չէր։ Ամուսնությունը տարաձայնություն առաջացրեց դանիական թագավորական ընտանիքում. թագաժառանգ արքայազն՝ Կրիստիանը ատում էր խորթ մորը, արքայազն Կառլը և արքայադուստր Սոֆիա Գեդվիգը, Ֆրեդերիկ 4-րդի քույրն ու եղբայրը լքեցին Կոպենհագենը։ Էնն Սոֆիի ընտանիքը, քաղաքական նշանակալի ազդեցություն ուներ։ 1730 թվականին թագավորի մահից հետո, Էնն Սոֆին արտաքսվել է Կոպենհագենից և մահացել Կլաուսհոլմի կալվածքում։


== Երեխաներ ==
Ֆրեդերիկի հետ ամուսնության ընթացքում Էնն Սոֆին ծնել է երեք երեխա, նրանք բոլորը մահացել են վաղ տարիքում։ 

Քրիստինա Ամալյա (1723 թվականի հոկտեմբերի 23 - 1724 թվականի հունվարի 7)
Ֆրեդերիկ Քրիստիան (1726 թվականի հունիսի 1 -1727 թվականի մայիսի 15)
Կառլ ( 1728 թվականի փետրվարի 16 - 1729 թվականի հունիսի 8)


== Ծանոթագրություններ ==


== Գրականություն ==
Анна София Ревентлов в Датском биографическом словаре
Ունդամա

Ունդամա (էստ․՝ Undama), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 15 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆրանչեսկո Մանկա

Ֆրանչեսկո Մանկա (իտալերեն՝ Francesco Manca, նոյեմբեր 1966, Միլան, Իտալիա), իտալացի աստղագետ և աստերոիդներ հայտնագործող, որն աշխատում է Սորմանոյի աստղադիտարանում։ 1995-2000 թվականներին իտալացի այլ աստղագետների հետ համատեղ հայտնաբերել է ընդհանուր առմամբ 26 աստղակերպ։
Նրա հիմնական մասնագիտական գործունեությունը նվիրված է մեծ օպտիկական և ռադիոհեռադիտակների վրա տեղադրված երկնքին հետևելու չափիչ համակարգերի կիրառմանը, ինչպիսիք են՝ VLT, E-ELT, ALMA, ASTRI և LBT, ինչպես նաև տիեզերական տեխնիկայի վրա։ NASA-ի Ռեակտիվ շարժման լաբորատորիայում իր աշխատանքի ընթացքում նա զբաղվել է Երկրի շուրջ աստերոիդների և գիսաստղերի շարժման հաշվարկով և վերլուծությամբ։ Նա «Երկնային մեխանիկայի և աստղադինամիկայի իտալական ընկերության» (SIMCA) անդամ է և աստղագիտական ամսագրերում բազմաթիվ հրապարակումների հեղինակ։
Ֆրանչեսկո Մանկայի ավանդի համար աստերոիդներից մեկին շնորհվել է նրա անունը՝ (15460) Մանկա։


== Հրապարակումներ ==
"Asteroid and Planet Close Encounters", Minor Planet Bulletin, (1999 F. Manca, P. Sicoli)
"Monitoring Hazardous Objects", Proceedings of the Third Italian Meeting of Planetary Science, (2000 F. Manca, P. Sicoli)
"Planetary Close Encounters", Proceedings of the Fourth Italian Meeting of Planetary Science, (2002 F. Manca, P. Sicoli)
"Minor planet recovery: analysis and verification of data obtained by OrbFit and Edipo software", Proceedings of the Fifth Italian Meeting of Planetary Science, (2003 F. Manca, A. Testa, M. Carpino)
"Identification of asteroids and comets: methods and results", Proceedings of the X National Conference on Planetary Science. (2011 F. Manca, P. Sicoli, and A. Testa)
"Identification of asteroids and comets: update on methods and results".  Proceedings of the XI National Conference on Planetary Science. (2013 F. Manca, A. Testa)
"Close encounters among asteroids, comets, Earth-Moon system and inner planets: the cases of (99942) Apophis and Comet C/2013 A1 ". Proceedings of the XII Italian national workshop of planetary sciences. (2015 F. Manca, P. Sicoli, A. Testa)
"(WMT) Wide-field Mufara Telescope", Presentation at XIV Italian Meeting of Planetary Science, ( 2018 F. Manca, M. Di Martino )
Publication excerpt from ADS (The SAO/NASA Astrophysics Data System)


== Ծանոթագրություններ ==


== Արտաքին հղումներ ==
Sormano Astronomical Observatory - Italy
Computation list of orbits identification
Table of Asteroids Next Closest Approaches to the Earth
Table of Asteroids Next Closest Approaches to the Moon
Interesting Asteroids Past Earth Close encounters
JPL - Near Earth Object ProgramArchived 2011-08-23 at the Wayback Machine.
Minor Planet Center
Catalina Sky Survey
NEODys
The Planetary Society
SIMCA
EIE Group Telescope's projects
NEOSTED (Fly Eye) Telescope for ESA
ADS company Telescope Projects
Advanced Telescopes
interview at the public media RaiNews24 (2012 DA14&Russia event 2013)
Աստերոիդների ցանկ (134301-134400)

Աստերոիդների ցանկ (134201-134300)  • Աստերոիդների ցանկ  • Աստերոիդների ցանկ (134401-134500)
 Աստերոիդների ցանկ (134201-134300)  • Աստերոիդների ցանկ  • Աստերոիդների ցանկ (134401-134500)
Սևով մարդիկ

Սևով մարդիկ (անգլ.՝ Men in black - MIB), քաղաքային լեգենդ, որը տարածված է հիմնականում ԱՄՆ-ում։ Հաճախ հանդիպում է որպես դավադրության տեսություն, որը կապված է ՉԹՕ-ի՝ մարդկանց փախցնելու անմոլորակայինների սովորության հետ։ Հիմնական կողմնակիցները և այդ լեգենդը տարածողները եղել են գրողներ Գրեյ Բարկերը և Ջոն Կիլը։


== Տարբերակներ ==


=== Կառավարական կազմակերպությունների գործակալներ ===
Սևով մարդիկ հաճախ ցուցադրվել են որպես կառավարական կազմակերպությունների գործակալներ նաև «Գաղտնի մատերիալներ» ֆիլմում, որտեղ ցուցադրվել էր մարդ, որը անցյալում աշխատում էր այդ կազմակերպության մեջ։ Նաև այդ կերպարանքները հայտնվել են «Ստվեր-մարդիկ» ֆիլմում (անգլ.՝ The Shadow Men,1988)։


=== Ջոն Կիլի տարբերակ ===
Ամերիկացի լրագրող Ջոն Կիլը, այդ քաղաքային լեգենդի հիմնական կողմնակիցներից է։ Նկարագրում էր թուխ մարդկանց այցելության դեպքեր դեռ XIX (19-րդ) դարից։ Իր խոսքերով, 1896 թվականի նոյեմբերին, այդ ժամանակի Սան Ֆրանցիսկոյի հայտնի փաստաբանների միջև հայտնվեց ինչ-որ մի անհայտ, տեսքից 50 տարեկան տղամարդ, որը «թուխ էր և սև աչքեր ուներ, մոտավորապես 5 ֆուտ 7 դյույմ հասակ ուներ և 140 ֆունտ քաշ ուներ»։ Ինքն իրեն անվանեց «թռչող նավի» ստեղծող, որը աշխատում է սեղմված ագզով և էլեկտրականության վրա, ցույց տալով գծագիրը։ Հետո Կիլը օրինակ էր բերում տարբեր վկաների նկարագրումները, որոնք խոսում էին թուխ մարկանց մասին արևելյան ռասաից, որոնց նկատում էին «թռչող նավերի» վրա։
Հաջորդ գրքերում, Կիլը ասում էր, որ «սևով մարդիկ» իրենցից ներկայացնում են սատանայական էակներ։ Կիլը նաև ավելացնում էր, որ նրանք ազդում են աշխարհագրական պատմության ընթացքին, Կեսարի հետ հանդիպումը, Նապոլեոնի հետ, Տ․ Ջեֆֆերսոնին ուղղարկած ԱՄՆ-ի զինանշանը, Լյուդովիկոս XV սիրուհու, մադամ Դյուբարիի ճակատագրի կանխատեսելը։ «Ես նաև հանդիպում ունեի Լոնգ Այլենդում սև «Կադիլլակների» հետ, իսկ երբ սկսեցի նրանց հետևել իրենք ամենաանհնար ձևով անհայտացման այն ճանապարհի վրա որը գնում էր դեպի փակուղի․․․ մի քանի անգամ ես գիշերը զարթնում էի, ուժ չունեի որ շարժվեի, իսկ իմ դիմացը կանգնած էր մեծ սև հոգի»։
Կիլի խոսքերով, «սևով մարդիկ», մի էլեկտրոմագնիսային ուղեղի ձև ունեն․ այն կարող է տարբեր հաճախության ճառագայթել։ Անհավանական կերպող նրանք կարող են նույնիսկ լինել պինդ վիճակում՝ ընդունելով տարբեր կերպարանքներ։ Այդ հատկություններով «ուլտրաէակները» լսում են հեռախոսային զանգերը, նայելով գծերին, որոնք անցնում են հեռախոսային լարերով, և մարդու մոտ տեսույթներ, գլխուղեղը որպես էլեկտրոմագնիսային ալիքների ընդունիչ է աշխատում։ Դրանով Կիլը բացատրում է և այլ գերբնական հասկացություններ, որոնցից են տելեպատիան, մեդիումիական տրանսը և ավտոմատացված նամակը։


== Ծանոթագրություններ ==
Պոլիո

Պոլիո (ֆր.՝ Pollieu), համայնք Ֆրանսիայում, մտնում է Ռոն Ալպեր մարզի կազմի մեջ։ Մտնում է Բելլե կանտոնի կազմի մեջ։ Կոմունայի օկրուգը Բելլեն է։
Կոմունայի INSEE կոդը՝ 01302։


== Բնակչություն ==
Կոմունայի բնակչությունը 2010 թվականին կազմել է 157 մարդ։


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ (ֆր.)
Չեզարե Լոմբրոզո

Չեզարե Լոմբրոզո (իտալերեն՝ Cesare Lombroso, նոյեմբերի 6, 1835(1835-11-06)[…], Վերոնա, Վենետո, Իտալիա - հոկտեմբերի 19, 1909(1909-10-19)[…], Թուրին, Իտալիա), իտալացի դատական հոգեբույժ, դասախոս և մարդաբան, քրեական իրավունքի մարդաբանական դպրոցի հիմնադիր։ Պավիայի (1862 թվականից) և Թուրինի (1896 թվականից) համալսարանների պրոֆեսոր։ Հանցագործությունը համարել է բնական երևույթ, հիմնադրել է «բնածին (ի ծնե) հանցագործների» տեսությունն ու «բնածին հանցագործներին» բնութագրող համակարգը, ըստ որի հանցագործ ոչ թե դառնում են, այլ ծնվում։


== Կենսագրություն ==
Լոմբրոզոն ծնվել է 1835-ի նոյեմբերի 6-ին Վերոնայում հարուստ հրեաների ընտանիքում։ Նա Պադովայի, Վիեննայի և Փարիզի համալսարաններում սովորել է գրականություն, Լեզվաբանություն և հնագիտություն, բայց հետո մտափոխվել է ու 1859 թվականին դարձել է ռազմական վիրաբույժ։ 1866 թվականին նա Պավիայում նշանակվել է դասախոս, իսկ ավելի ուշ՝ 1871 թվականին գլխավորել է Պեզարոյի հոգեբուժարանը։ Լոմբրոզոն 1876 թվականին դարձել է Թուրինի համալսարանի դատաբժշկության և հասարակական հիգիենայի պրոֆեսոր։ Նույն թվականին նա գրել է իր առավել կարևոր և ազդեցիկ աշխատանքը՝ «L’Uomo delinquente» («Հանցագործ մարդ»), որը թարգմանվել է եվրոպական տարբեր լեզուներով։
1862 թվականինց նա եղել է Պավիայի համալսարանի պրոֆեսոր, իսկ 1896 թվականից Թուրինի համալսարանի հոգեբուժարանի պրոֆեսոր։ 1906 թվականից նույն համալսարանում եղել է քրեական մարդաբանության պրոֆեսոր։
Մահացել է Թուրինում 1909 թվականին։


== Հղումներ ==
Մոնտեու Ռոերո

Մոնտեու Ռոերո  (իտալ․՝ Monteu Roero), կոմունա Իտալիայում՝ Պիեմոնտ մարզի Կունեո գավառում։
Բնակչությունը 1650 մարդ է (2008 թվականի տվյալներով)։ Բնակչության խտությունը 67 մարդ/կմ² է։ Տարածքը՝ 24 ։ Փոստային ինդեքս՝ 12040։ Հեռախոսային կոդ՝ 0173։
Բնակավայրի հովանավորն է համարվում սուրբ Նիկոլայ Միրլիկիցկին։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար` 0173 90131
Էլեկտրոնային փոստ` comune.monteuroero@tiscali.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ցիսպիուս

Ցիսպիուս (լատ.՝ Mons Cispius), Հռոմի յոթ բլուրներից մեկի՝ Էսկվիլինի գագաթներից է։ Հարավային կողմում Օպպիոսից առանձնանում է Սուբուրրայի հովիտով։ Բլրի բարձրությունը կազմում է 46 մետր։ Օպպիոսը, Ցիսպիուսը և Ֆագուտալը միասին կազմում են Էսկվիլին բարձրավանդակը Սերվիյան պարսպի ներսում։ Ըստ քերականագետ Սեկստոս Ֆեստուսի բլուրն այդպես է անվանվել Ցիսպիուս Լուցիուսի անունով (Անանյի քաղաքից)։ Վերջինս կարող է լինել նաև առասպելական։


== Ցիսպիուսների ծագումը ==
Ցիսպիոսները հավանաբար ունեին հերնիկյան (իտալական ցեղ) ծագում, և ըստ ավանդույթի նրանք եկել են Անանյիից (հերնիկյան քաղաք) Հռոմի երրորդ թագավոր Տուլլուս Հոսցիլիոսի կառավարման օրոք։ Մինչ արքան զբաղված է լինում Վեիի քաղաքի պաշարումով, Ցիսպիուս Լուցիուսը գալիս է, որպեսզի պաշտպանի Հռոմը։ Նա իր ուժերը տեղակայում է Էսկվիլին բլրի գագաթներից մեկի վրա։ Միևնույն ժամանակ երկրորդ ուժը կենտրոնանում է լեռան մյուս բլրի վրա։ Այդ զորքի առաջնորդը Տուսկուլի բնակիչ Օպպիոսն էր։ Հետագայում լեռան երկու գագաթներն անվանվում են այդ երկու առաջնորդների անուններով՝ Ցիսպիուս և Օպպիուս։ Ըստ Մարկոս Վառոյի անվանումը նաև գրվում է Ցեսպեուս տարբերակով։


== Ծանոթագրություններ ==
(4317) Գարիբալդի

(4317) Գարիբալդի (անգլ.՝ Garibaldi), աստերոիդ աստերոիդների գոտու արտաքին մասում։ Հայտնաբերվել է 1980 թվականի փետրվարի 19-ին Զդենկա Վավրովայի կողմից Կլետում։
Միջին հեռավորությունը Արեգակից կազմում է 3,993668 ա. մ., առավելագույնը մոտենում է 3,3468 ա. մ. հեռավորության վրա և հեռանում 4,6406 ա. մ.։ Արեգակի շուրջ մեկ ամբողջական պտույտ է կատարում 2915,12 երկրային օրվա ընթացքում, իր ուղեծրով շարժվելով միջինում 0,123494 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4317) Գարիբալդի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)